Oletatagu, et on informatsioon. Seda on vaja seks, et käituda. Nagu millal mis suunas ampsata, missugune email lugemata  kustutada, miuke kolmest pensionifondist valida ja edasi. Informatsiooni on kaks: tõene ja väär. Et aimu saada, kumb parajasti on, tuleb teha keerukaid arvutusi, võtta arvesse, mis tavaliselt sellistel puhkudel juhtub, mis on täna teistmoodi kui tavaliselt, millised sündmuste käigud võib loogikareeglite abil välistada ja nii edasi. Kui see tehtud, võime oma informatsiooni tõesuses kaunis kindlad olla. Kui tegemata, tuleb meil leppida mitteniivägatõepärase infoga.